CELEX: C2005/057/11
Language: fi
Date: 2005-03-05 00:00:00
Title: Yhteisöjen tuomioistuimen tuomio, (kuudes jaosto) 13 päivänä tammikuuta 2005, asiassa C-38/03: Euroopan yhteisöjen komissio vastaan Belgian kuningaskunta (Jäsenyysvelvoitteiden noudattamatta jättäminen — EY 28 artikla — Vaikutukseltaan vastaavat toimenpiteet — Pyörätuolit — Hyväksyminen sosiaaliturvajärjestelmästä korvattavaksi)

5.3.2005   
            
            
               FI
            
            
               Euroopan unionin virallinen lehti
            
            
               C 57/6
            
         
      YHTEISÖJEN TUOMIOISTUIMEN TUOMIO,
   (kuudes jaosto)
   13 päivänä tammikuuta 2005,
   asiassa C-38/03: Euroopan yhteisöjen komissio vastaan Belgian kuningaskunta (1)
   
   (Jäsenyysvelvoitteiden noudattamatta jättäminen - EY 28 artikla - Vaikutukseltaan vastaavat toimenpiteet - Pyörätuolit - Hyväksyminen sosiaaliturvajärjestelmästä korvattavaksi)
   (2005/C 57/11)
   Oikeudenkäyntikieli: ranska
   Asiassa C-38/03, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 3.2.2003, Euroopan yhteisöjen komissio (asiamiehinään L. Ström ja F. Simonetti) vastaan Belgian kuningaskunta (asiamiehenään ensin A. Snoecx, sittemmin E. Dominkovits), jota tukee Espanjan kuningaskunta (asiamiehenään L. Fraguas Gadea), yhteisöjen tuomioistuin (kuudes jaosto), toimien kokoonpanossa: jaoston puheenjohtaja A. Borg Barthet sekä tuomarit J.-P. Puissochet ja S. von Bahr (esittelevä tuomari), julkisasiamies: M. Poiares Maduro, kirjaaja: R. Grass, on antanut 13.1.2005 tuomion, jonka tuomiolauselma on seuraava:
   
               1)
            
            
               Belgian kuningaskunta ei ole noudattanut EY 28 artiklan mukaisia velvoitteitaan, koska se on
               
                           —
                        
                        
                           määritellyt ne tekniset vaatimukset, jotka on asetettu sosiaaliturvajärjestelmästä korvattaville pyörätuoleille niin, että korvattavien pyörätuolien luettelosta on jätetty pois CE-merkinnällä varustettuja pyörätuoleja, jotka eivät täytä tiettyjä muun muassa etu- ja takapyörien halkaisijaa, istuin- ja selkäosan päällistä ja täytettä, tasojen ja poikittaistukien mittoja, niskatukea ja/tai jalkatukea sekä sääritukea koskevia vaatimuksia
                        
                     
                           —
                        
                        
                           määritellyt elinkeinonharjoittajan tavaravalikoimalle yleisiä edellytyksiä, jotta pyörätuolit voidaan sisällyttää korvattavien pyörätuolien luetteloon, eli erityisehdot ilman omaa voimanlähdettä oleville invalidiajoneuvoille sekä sellaiset erityisehdot omalla voimanlähteellä varustetuille invalidiajoneuvoille, joiden mukaan ajoneuvoja on oltava saatavilla vähimmäismäärä eri istuinkokoja
                        
                     
                           —
                        
                        
                           määritellyt liian ankarasti luettelon korvattavista laitteista.
                        
                     
         
               2)
            
            
               Belgian kuningaskunta velvoitetaan korvaamaan oikeudenkäyntikulut.
            
         
               3)
            
            
               Espanjan kuningaskunta vastaa omista oikeudenkäyntikuluistaan.
            
         
      (1)  EUVL C 70, 22.3.2003.